Diari Oficial de la Generalitat Valenciana


Sumari del DOGV 5131, del 09-11-2005 (2005/12950)

ORDE de 3 de novembre de 2005, del conseller d'Infraestructures i Transport, per la qual es convoca, per a l'any 2006, la concessió de subvencions en matèria d'arquitectura, del Pla de Millora dels Municipis de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12527


Data del document
:   03-11-2005

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * arquitectura
    * infraestructura urbana
    * renovació urbana
    * suport econòmic
    * protecció del patrimoni
    * ajuda a la construcció

ORDE de 3 de novembre de 2005, del conseller d'Infraestructures i Transport, per la qual es convoca, per a l'any 2006, la concessió de subvencions en matèria d'arquitectura, del Pla de Millora dels Municipis de la Comunitat Valenciana. [2005/X12240]
  
La Generalitat Valenciana, a través de la Conselleria d'Infraestructures i Transport, col·labora amb els ajuntaments i amb altres entitats en l'execució d'obres d'infraestructures urbanes, rehabilitació d'equipaments, recuperació de barris, centres històrics, millora de l'accessibilitat i mobilitat, per mitjà de la concessió de subvencions i la realització d'actuacions de gestió directa.
  
Amb el nou Pla de Millora dels Municipis de la Comunitat Valenciana, la Generalitat oferix als ajuntaments la possibilitat de col·laborar per a aconseguir ciutats més accessibles, millor equipades, amb modernes infraestructures i espais públics representatius, integrats i adequats, a fi d'obtindre una major qualitat de vida per als ciutadans de la nostra Comunitat. La importància de la imatge urbana, l'atenció als detalls, la integració de la naturalesa en la ciutat són alguns dels criteris bàsics del Pla de Millora.
  
En conseqüència, i a fi de donar suport a actuacions com les descrites, mitjançant una Orde de 21 de setembre de 2005, d'esta conselleria, es van establir les bases reguladores per a la concessió de subvencions en matèria d'arquitectura, que van ser publicades en el Diari Oficial de la Generalitat Valenciana, de 22 de setembre de 2005, i per mitjà de la present orde s'acorda iniciar la convocatòria pública de concessió de les referides subvencions per a l'exercici 2006.
  
En virtut de les facultats conferides per l'article 35 de la Llei 5/1983, de 30 de desembre, de Govern Valencià, i l'article 47 del text refós de la Llei d'Hisenda Pública Valenciana, de la Generalitat Valenciana, i atesa la normativa bàsica de la Llei 38/2003, de 17 de novembre, General de Subvencions,
  
ORDENE
  
Primer
  
Aprovar la convocatòria de subvencions, en règim de concurrència competitiva, per a l'exercici 2006, per a la realització d'actuacions en matèria d'arquitectura, que s'arrepleguen en l'article primer de les bases aprovades per Orde de 21 de setembre de 2005, del conseller d'Infraestructures i Transport, en allò que correspon a la competència d'esta conselleria.
  
Segon
  
Les sol·licituds de subvenció hauran d'omplir-se segons el model que arreplega l'annex d'esta convocatòria, en la qual necessàriament haurà de constar l'import de la subvenció que se sol·licita.
  
El termini de presentació de sol·licituds serà d'un mes, comptador a partir del dia següent de la publicació de la present convocatòria en el Diari Oficial de la Generalitat Valenciana.
  
Les sol·licituds, dirigides al conseller d'Infraestructures i Transport, es presentaran en els corresponents registres generals de la Conselleria d'Infraestructures i Transport, situats a la seu central de l'avinguda Blasco Ibáñez, 50, de València i en els servicis territorials de la Conselleria d'Infraestructures i Transport a Castelló, avinguda del Mar, 16 i a Alacant avinguda d'Aguilera, 1, o per qualsevol dels mitjans establits en l'article 38.4 de la Llei 4/1999, de 13 de gener, de modificació de la Llei 30/1992, de Règim Jurídic de les Administracions Públiques i del Procediment Administratiu Comú.
  
Tercer
  
Fixar l'import global màxim de les subvencions que es concedisquen en vint-i-nou milions nou-cents mil euros (52.905.582 €), distribuït entre els exercicis del 2006 al 2009, este import podrà incrementar-se en la quantia que permeten les disponibilitats pressupostàries en el cas de resultar insuficient per a atendre les peticions que, presentades dins del termini, acrediten tindre els requisits que establix esta convocatòria.
  
Establir que les actuacions esmentades seran subvencionades per la Conselleria d'Infraestructures i Transport a càrrec del capítol 7, programa 431.10, Arquitectura, línia T4366000.
  
Una vegada haja acabat el termini de presentació de sol·licituds, si ha sigut ampliat el mencionat crèdit es publicarà en el Diari Oficial de la Generalitat Valenciana l'import total de la dotació destinada a esta línia de subvenció.
  
Quart
  
Condicionar la concessió de les ajudes previstes en la present orde a l'existència de crèdit adequat i suficient en els pressupostos de la Generalitat Valenciana de l'exercici corresponent.
  
Cinqué
  
Per resolució del conseller d'Infraestructures i Transport es dictaran les normes de desplegament i aplicació de la present orde.
  
Contra el que disposa la present orde, que posa fi a la via administrativa, podran els interessats interposar recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant l'òrgan que ha dictat la present disposició en el termini d'un mes, comptador des de l'endemà de la publicació, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener. I això, sense perjuí de la possibilitat que els interessats puguen interposar, si és el cas, qualsevol altre que estimen procedent.
  
No correspon a les administracions públiques interposar recurs en via administrativa, i s'ajustaran al que establix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.